ศุภวุฒิ นำทัพ ช้างศึกโต๊ะเล็กเปิดโผ14แข้งลุยศึกชิงแชมป์อช.
โค้ชวิค วิคเตอร์ เฮอร์มันส์ กุนซือชาวดัตช์ แบโผรายชื่อ 14 นักฟุตซอลทีมชาติไทย ชุดลุยศึกชิงแชมป์เอเชีย 2016 ที่อุซเบกิสถาน ออกมาเป็นที่เรียบร้อย นำทัพโดย 5 แข้งแกนหลักจากชลบุรี บลูเวฟ ที่มี เจ้าอาร์ม ศุภวุฒิ เถื่อนกลาง เป็นตัวชูโรง,วันที่ 28 ม.ค. ความเคลื่อนไหวแข้ง โต๊ะเล็กช้างศึก ทีมฟุตซอลทีมชาติไทย ชุดชิงแชมป์เอเชียครั้งที่ 14 เอเอฟซี ฟุตซอล แชมเปียนชิพ 2016 ที่เมืองทาชเคนท์ ประเทศอุซเบกิสถาน ระหว่างวันที่ 10-21 กุมภาพันธ์ 2559,ล่าสุด โค้ชวิค วิคเตอร์ เฮอร์มันส์ ประกาศรายชื่อนักเตะ 14 คนสุดท้ายออกมาเป็นที่เรียบร้อย นำทัพโดยจิรวัฒน์ สอนวิเชียร, อำพล ศรีระแก้ว, ศุภวุฒิ เถื่อนกลาง, ณัฐวุฒิ หมัดยะลาน และอภิวัฒน์ แจ่มเจริญ 5 แข้งแกนหลักจากชลบุรี บลูเวฟ,ส่วนรายชื่อ 6 นักเตะที่ถูกตัดตัวออกไปในรอบสุดท้าย ประกอบด้วย ศักดิ์ชาย หาไมตรี (การท่าเรือแห่งประเทศไทย), ปัญญา บัวคำ (แบงค็อก บีทีเอส เอฟซี), สรศักดิ์ พูนจังหรีด (ชลบุรี บลูเวฟ), ปิยะณัฐ นุสยา (ราชนาวี), อติราช สิทธิศักดิ์ (วาริกซ์ คริสเตียน) และพู่กัน โด่งดัง (สุราษฎร์ธานีฟุตซอลคลับ),สำหรับ รายชื่อ 14 นักเตะฟุตซอลทีมชาติไทย ชุดชิงแชมป์เอเชียครั้งที่ 14 ที่เมืองทาชเคนท์ ประเทศอุซเบกิสถาน ผู้รักษาประตู : เฉลิมศรี พ่วงศรี (สุราษฎร์ธานี ฟุตซอลคลับ), คณิศร ภู่พันธ์ (การท่าเรือแห่งประเทศไทย),กองหลัง : จิรวัฒน์ สอนวิเชียร (ชลบุรี บลูเวฟ), อำพล ศรีระแก้ว (ชลบุรี บลูเวฟ), ชัยวัฒน์ แจ่ม–กระจ่าง (การท่าเรือแห่งประเทศไทย) และปัญญพนต์ พุ่มวิเศษ (สมุทรสาคร ฟุตซอลคลับ),ริมเส้น : ณัฐวุฒิ หมัดยะลาน (ชลบุรี บลูเวฟ), อภิวัฒน์ แจ่มเจริญ (ชลบุรี บลูเวฟ), ก้องหล้า เหล็กกล้า (ม.ภาคฯ-ขอนแก่น), วรุฒ หวังสะมะแอล (แบงค็อก บีทีเอส), วิวัฒน์ ไทยเจริญ (กรมทางหลวง),กองหน้า : ศุภวุฒิ เถื่อนกลาง (ชลบุรี บลูเวฟ), เจษฎา ชูเดช (ราชนาวี), วัลลภ ปานสมสวย (อยุธยา ซิตี้),โปรแกรมการแข่งขันฟุตซอลชิงแชมป์เอเชีย ครั้งที่ 14 เอเอฟซี ฟุตซอล แชมเปียนชิพ 2016 ที่ประเทศอุซเบกิสถาน ทีมชาติไทยอยู่ในกลุ่มซี ลงแข่งตามเวลาประเทศไทยดังนี้ 11 ก.พ. เวลา 18.30 น. พบทาจิกิสถาน 13 ก.พ. เวลา 18.30 น. พบไต้หวัน และ 15 ก.พ. เวลา 21.00 น. พบเวียดนาม ช่อง 7 สี ถ่ายทอดสดทุกนัดที่ทีมชาติไทยลงแข่งขัน
โค้ชวิค วิคเตอร์ เฮอร์มันส์ กุนซือชาวดัตช์ แบโผรายชื่อ 14 นักฟุตซอลทีมชาติไทย ชุดลุยศึกชิงแชมป์เอเชีย 2016 ที่อุซเบกิสถาน ออกมาเป็นที่เรียบร้อย นำทัพโดย เจ้าอาร์ม ศุภวุฒิ เถื่อนกลาง เป็นตัวชูโรง
ฟุตซอลชิงแชมป์เอเชีย 2016,วิคเตอร์ เฮอร์มันส์,ศุภวุฒิ เถื่อนกลาง,ฟุตซอลทีมชาติไทย,ฟุตซอล,ข่าวกีฬา,ข่าว,ไทยรัฐออนไลน์